open-index/open-wikipedia-markdown huggingface dataset:
Λορέντσο Πιρέττο

Ο σεβασμιότατος **Λορέντσο Πιρέττο** (ιταλικά: *Lorenzo Piretto*, ο οποίος γεννήθηκε στις 15 Δεκεμβρίου 1942) είναι αρχιεπίσκοπος της Ρωμαιοκαθολικής Εκκλησίας, με έδρα στη Σμύρνη της Τουρκίας, για την οποία υποδείχθηκε στις 7 Νοεμβρίου 2015, αντικαθιστώντας τον Ρουτζέρο Φραντσεσκίνι (*Ruggero Franceschini*).

## Βιογραφία

Γεννήθηκε στο Ματσέ (*Mazzè*) της επαρχίας Τορίνο στις 15 Δεκεμβρίου 1942.  Εισήλθε στο Τάγμα των Δομινικανών και χειροτονήθηκε ιερέας το 1966.

Από το 1983 ως το 2005 διετέλεσε καθηγητής της Ιταλική γλώσσα στο Πανεπιστήμιο του Μαρμαρά, κοντά στην Κωνσταντινούπολη και από το 2004 είναι εφημέριος της εκκλησίας των Αγίων Πέτρου και Παύλου, επίσης στην Κωνσταντινούπολη.

Χειροτονήθηκε αρχιεπίσκοπος Σμύρνης στις 20 Δεκεμβρίου 2015 από τον αρχιεπίσκοπο Μπόγκος Λεβόν Ζεκιγιάν.

Στις 8 Δεκεμβρίου 2020, ο Πάπας Φραγκίσκος αποδέχθηκε την παραίτησή του, λόγω ορίου ηλικίας.

## Aναφορές και σημειώσεις


## Πηγές
* Catholic Hierarchy

Πιρέττο, Λορέντσο
Πιρέττο, Λορέντσο
Πιρέττο, Λορέντσο
Πιρέττο, Λορέντσο
Σώμα Προσκόπων Κύπρου

Το **Σώμα Προσκόπων Κύπρου** (ΣΠΚ) αποτελεί τον εθνικό Προσκοπικό οργανισμό στης Κύπρου. Ιδρύθηκε το 1913 και έγινε μέλος της Παγκόσμιας Οργάνωσης Προσκοπικής Κίνησης (WOSM) το 1961. Το Σώμα Προσκόπων Κύπρου έχει 5926 μέλη.

## Ιστορία
Ο Προσκοπισμός ιδρύθηκε επίσημα στην Κύπρο το 1913 από τους Ν.Κ. Λανίτη και Ν. Νικολαΐδη, με βοήθεια από το Ηνωμένο Βασίλειο.

Το 1980, ο Σάββας Κοκκινίδης τιμήθηκε με το Χάλκινο Λύκο (Bronze Wolf), μία μοναδική διάκριση της Παγκόσμιας Οργάνωσης Προσκοπικής Κίνησης, που απονέμεται από την Παγκόσμια Προσκοπική Επιτροπή για εξαίρετη προσφορά στον παγκόσμιο Προσκοπισμό.

## Δείτε επίσης
* Προσκοπισμός στην Ελλάδα
* Σώμα Ελλήνων Προσκόπων
* Σώμα Κυπρίων Οδηγών

## Παραπομπές


## Εξωτερικοί σύνδεσμοι
* 

Κατηγορία:Προσκοπισμός και Οδηγισμός στην Κύπρο
Σώμα Κυπρίων Οδηγών

To **Σώμα Κυπρίων Οδηγών** (ΣΚΟ) είναι η εθνική οργάνωση Οδηγισμού στην Κύπρο. Ο Οδηγισμός στην Κύπρο ξεκίνησε το 1912, ενώ η οργάνωση έγινε μέλος της Παγκόσμιας Οργάνωσης Οδηγών και Κοριτσιών Προσκόπων‎ (WAGGGS) το 1962. Η μικτή εκπαιδευτική οργάνωση έχει 2.763 μέλη (από το 2006).

## Ιστορία
Αν και υπήρχαν Μοναχικοί Οδηγοί (Lone Guides) στα χρόνια μετά το 1912, οι πρώτες μονάδες που λειτούργησαν σχηματίστηκαν το 1930 ως υπερπόντιος κλάδος του βρετανικού σώματος Οδηγών (The Girl Guides Association). Το 1960, μετά την ανεξαρτησία της Κύπρου, ιδρύθηκε το Σώμα Κυπρίων Οδηγών.

Το 1962, η νεοϊδρυθείσα οργάνωση εισήχθη στην Παγκόσμια Οργάνωση Οδηγών και Κοριτσιών Προσκόπων (WAGGGS) ως συνδεδεμένο μέλος. Έγινε πλήρες μέλος το 1978.

Το σωματείο φιλοξένησε την 6η Ευρωπαϊκή Συνδιάσκεψη Προσκόπων και Οδηγών (6th European Scout and Guide Conference) το 1989, σε συνεργασία με το Σώμα Προσκόπων Κύπρου (ΣΠΚ).

Οι Κύπριοι Οδηγοί έχουν ενεργή συνεργασία με το σώμα των οδηγών της Λευκορωσίας (Ассоциация белорусских гайдов). Έχουν εκπαιδεύσει βαθμοφόρους από τη Λευκορωσία πριν από την εισαγωγή της στη WAGGGS το 1996 και εξακολουθούν να υποστηρίζουν την ανάπτυξη των Οδηγών της Λευκορωσίας.

## Δείτε επίσης
* Σώμα Προσκόπων Κύπρου
* Σώμα Ελληνικού Οδηγισμού

## Παραπομπές


## Εξωτερικοί σύνδεσμοι
* Cyprus στη WAGGGS

Κατηγορία:Προσκοπισμός και Οδηγισμός στην Κύπρο
Ξεβράκωτοι, Πλούσιοι και Ζάπλουτοι

Η ταινία με τον τίτλο **Ξεβράκωτοι, Πλούσιοι και Ζάπλουτοι** είναι ιταλική ταινία, παραγωγής 1982, διάρκειας 116', που αποτελείται από τρία επεισόδια. Στο πρώτο, ο *Cesare Domenichini*, ένας φτωχός οικογενειάρχης, για να κάνει η οικογένειά του καλοκαιρινές διακοπές χτίζει μια παράνομη παράγκα δίπλα στη θάλασσα, όμως μέσα σε μια παραλία… γυμνιστών Στο δεύτερο, ο επιχειρηματίας *Mario Zamboni*, καθώς είναι σε διακοπές στο Λιβόρνο μαζί με τη γυναίκα του και την κόρη του, πέφτει θύμα της γοητείας τής *Frau Krupper*, μιας πλούσιας Γερμανίδας καλλονής, η οποία έχει πάθος με τη χαρτοπαιξία. Στο τρίτο, ο *Alberto Del Pra*, ιδιοκτήτης ενός ναυπηγείου που βρίσκεται στο χείλος της χρεωκοπίας, πρόκειται να συνάψει συμφωνία για την κατασκευή ενός τεράστιου γιοτ για λογαριασμό ενός ζάπλουτου Άραβα εμίρη, υπό τον όρο η πανέμορφη γυναίκα του, η Francesca, να περάσει μια νύχτα με τον Άραβα…

## Συντελεστές
Πρωταγωνιστές: Έντβιτζε Φένεκ (*Edwige Fenech*), Pippo Franco, Renato Pozzetto, Lino Banfi, Adriana Russo, Janet Agren, George Hilton
Σενάριο: Franco Castellano (as Castellano), Giuseppe Moccia (as Pipolo), Alberto Silvestri, Franco Verucci, Sergio Martino
Σκηνοθεσία: Σέρτζιο Μαρτίνο

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1982
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1980
Φρειδερίκος της Υόρκης και του Όλμπανι

Ο **Φρειδερίκος, Δούκας της Υόρκης και του Ώλμπανυ** (αγγλ. *Frederick, Duke of York and Albany*, 16 Αυγούστου 1763 - 5 Ιανουαρίου 1827), ήταν πρίγκηπας του Ηνωμένου Βασιλείου και δούκας της Υόρκης και του Ώλμπανυ. Από το θάνατο του πατέρα του το 1820 μέχρι τον δικό του θάνατο το 1827 ήταν ο διάδοχος του θρόνου του Ηνωμένου Βασιλείου και του Βασιλείου του Αννόβερου.

## Βιογραφία
Ο *Φρειδερίκος Αύγουστος* ήταν το δεύτερο παιδί και ο δεύτερος γιος του Γεωργίου Γ΄ του Ηνωμένου Βασιλείου και της Καρλόττας του Μεκλεμβούργου-Στρέλιτς. Γεννημένος στις 16 Αυγούστου 1763 στο Ανάκτορο του Αγίου Ιακώβου στο Λονδίνο, ανήκε στον βασιλικό οίκο του Αννοβέρου. Βαπτίσθηκε στις 14 Σεπτεμβρίου 1763 στο Παλάτι του Αγίου Ιακώβου με αναδόχους τον Φρειδερίκο Γ΄ της Σαξονίας-Γκότα-Άλτενμπουργκ, τον Εδουάρδο, Δούκα της Υόρκης και του Ώλμπανυ, και την Αμαλία της Μεγάλης Βρετανίας.

Από το 1781 έως το 1787 έζησε στο Αννόβερο, όπου σπούδασε στο Πανεπιστήμιο του Γκέτινγκεν. Προηγουμένως, τον Νοέμβριο του 1780 ο πατέρας του τον είχε διορίσει συνταγματάρχη. Αργότερα, έφθασε ως το βαθμό του στρατάρχη. Στις 27 Νοεμβρίου 1784 ονομάστηκε *Δούκας της [[Γιορκ|Υόρκης]] και του Ώλμπανυ*, καθώς και *[[Κόμης του Άλστερ]]* και έγινε μέλος του Συμβουλίου του Στέμματος.

Το 1793 στάλθηκε στη Φλάνδρα για να διοικήσει ένα βρετανικό απόσπασμα στρατού, που προορισμό είχε να εισβάλει στη Γαλλία. Ο Φρειδερίκος και το τμήμα του πολέμησαν στην εκστρατεία της Φλάνδρας κάτω από εξαιρετικά δύσκολες συνθήκες. Κέρδισε αρκετές δύσκολες μάχες, όπως την πολιορκία της Βαλανσιέν τον Ιούλιο του 1793, αλλά νικήθηκε στη μάχη του Οντσότ τον Σεπτέμβριο του 1793. Τον Μάιο του 1794 κέρδισε τη μάχη του Βιγέμ, όμως ηττήθηκε αργότερα τον ίδιο μήνα στη μάχη του Τουρκουέν. Ο βρετανικός στρατός αποσύρθηκε μέσω της Βρέμης τον Απρίλιο του 1795. Μετά την επιστροφή του στη Βρετανία, ο πατέρας τον ονόμασε Αρχηγό των Ενόπλων Δυνάμεων του Βασιλείου.

Το 1791 παντρεύτηκε την ξαδέλφη του Φρειδερίκη Καρλόττα των Χοεντσόλλερν, κόρη του Φρειδερίκου Γουλιέλμου Β΄ της Πρωσίας και της Ελισάβετ Χριστίνας του Μπράουνσβαϊγκ-Βόλφενμπυττελ. Ο γάμος τους δεν ευδοκίμησε και το ζευγάρι σύντομα χώρισε. Η Φρειδερίκη αποσύρθηκε στο Παλάτι Όουτλαντς στο Σάρρεϋ, όπου έζησε μέχρι το θάνατό της το 1820.

Ο Φρειδερίκος πέθανε στις 5 Ιανουαρίου 1827 από υδρωπικία και καρδιαγγειακές παθήσεις στην Οικία Ράτλαντ του Λονδίνου. Η σορός του ενταφιάστηκε στο Παρεκκλήσι του Αγίου Γεωργίου στο Κάστρο του Ουίνδσορ.

## Παραπομπές


Κατηγορία:Πρίγκιπες του Ηνωμένου Βασιλείου
Κατηγορία:Οίκος του Αννόβερου
Κατηγορία:Ιππότες του Τάγματος του Αγίου Πνεύματος
NGC 6152

Το **[[Νέος Γενικός Κατάλογος|NGC]] 6152** είναι ανοικτό σμήνος τύπου (Trumpler) II2m στον αστερισμό Γνώμονα. Έχει φαινόμενο μέγεθος +8,1&nbsp;mag και απέχει περίπου 3.500 έτη φωτός από την Γη. Η ηλικία του υπολογίζεται στα 450 εκατομμύρια έτη. Το σμήνος ανακαλύφθηκε στις 8 Ιουλίου 1834 από τον αστρονόμο Τζων Χέρσελ (John Herschel).

## Παραπομπές


## Αναφορές

## Εξωτερικοί σύνδεσμοι
* 

6152
Κατηγορία:Ανοικτά σμήνη
Κατηγορία:Γνώμων (αστερισμός)
NGC 6181

Ο **[[Νέος Γενικός Κατάλογος|NGC]] 6181** είναι ραβδωτός σπειροειδής γαλαξίας στον αστερισμό Ηρακλή. Είναι τύπου **SA(rs)C**  και τον ανακάλυψε ο αστρονόμος Ουίλιαμ Χέρσελ στις 28 Απριλίου 1788. Απέχει περίπου 107 εκατομμύρια έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6181
58470
10439
Κατηγορία:Ραβδωτοί σπειροειδείς γαλαξίες
Κατηγορία:Ηρακλής (αστερισμός)
+03-42-020
NGC 6104

Ο **[[Νέος Γενικός Κατάλογος|NGC]] 6104** είναι ραβδωτός σπειροειδής γαλαξίας στον αστερισμό Βόρειο Στέφανο (Corona Borealis). Είναι τύπου **S(R)Pec** και τον ανακάλυψε ο αστρονόμος Ουίλιαμ Χέρσελ στις 16 Μαΐου 1787. Απέχει περίπου 371 εκατομμύρια έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6104
57684
10309
Κατηγορία:Στέφανος Βόρειος (αστερισμός)
Κατηγορία:Ραβδωτοί σπειροειδείς γαλαξίες
+06-36-011
Depression Cherry

Το "**Depression Cherry**" είναι το πέμπτο άλμπουμ των Beach House. Παραγωγός ήταν ο Chris Coady σε συνεργασία με τη μπάντα. Κυκλοφόρησε στις 28 Αυγούστου του 2015 από την Sub Pop. Το άλμπουμ ηχογραφήθηκε στο Studio in the Country στη Bogalusa της Λουιζιάνα. Το "Sparks" κυκλοφόρησε ως το πρώτο single την 1η Ιουλίου του 2015. Το άλμπουμ ανακοινώθηκε στις 26 Μαΐου του 2015, μαζί με τους σταθμούς της παγκόσμιας περιοδείας της μπάντας. Λιγότερο από δύο μήνες αργότερα κυκλοφόρησε το έκτο άλμπουμ της μπάντας "Thank Your Lucky Stars".

## Κομμάτια
* Όλα τα κομμάτια γράφτηκαν από τους Victoria Legrand και Alex Scally

## Συντελεστές
* Beach House (Victoria Legrand, Alex Scally) – μουσική, φωνή, μίξινγκ, φωτογραφία, παραγωγή
* Chris Bear – ζωντανά ντραμς (κομμάτια 2, 6)
* Greg Calbi – mastering
* Manuel Calderón – μίξινγκ (κομμάτι 4)
* Chris Coady – παραγωγή (σε όλα τα κομμάτια), μίξινγκ (κομμάτια 1-3, 5-9)
* Jacob Cochran – φωνητικά (κομμάτι 9)
* Mallory Cumberland – vocal chorus (κομμάτι 9)
* Graham Hill - ζωντανά ντραμς, κρουστά (κομμάτια 1, 3-5, 7-9)
* Lydia Howard – φωνητικά (κομμάτι 9)
* Ethan Martin – φωνητικά (κομμάτι 9)
* Archie Rawls – φωνητικά (κομμάτι 9)
* Brian Roettinger – σχέδιο
* Lane Stewart – φωνητικά (κομμάτι 9)
* Lindsey Strahan – φωνητικά (κομμάτι 9)
* Morgan Stratton – βοηθός μηχανικός
* David Tolomei – μηχανικός
* LaDona Tyson – φωνητικά (κομμάτι 9)
* Jay Wesley – βοηθός μηχανικός
* Shane Wesley – "ο άνθρωπος για όλες τις δουλειές" στο Studio in the Country

## Θέσεις στα τσάρτς
* Αυστραλία - 34
* Βέλγιο (Φλάνδρα) - 13
* Βέλγιο (Βαλλωνία) - 35
* Δανία - 20
* Ολλανδία - 16
* Γαλλία - 30
* Γερμανία - 81
* Ιρλανδία - 27
* Irish Independent Albums - 3
* Πορτογαλία - 12
* Ισπανία - 37
* Σουηδία - 24
* Ελβετία - 58
* Ηνωμένο Βασίλειο - 17
* UK Independent Albums - 2
* ΗΠΑ - 8
* *[[Billboard]]* Independent Albums - 1
* *[[Billboard]]* Top Rock Albums - 1

## Παραπομπές


Κατηγορία:Άλμπουμ του 2015
NGC 6207

thumb|right|250px|Ο  NGC 6207
Ο **[[Νέος Γενικός Κατάλογος|NGC]] 6207** είναι σπειροειδής γαλαξίας τύπου **SA(s)C** ο οποίος βρίσκεται στον αστερισμό Ηρακλή. Παρατηρείται σχετικά κοντά στο σφαιρωτό σμήνος Μεσιέ 13 και απέχει περίπου 60 εκατομμύρια έτη φωτός από την Γη. Η διάμετρός του υπολογίζεται σε 60.000 έτη φωτός.

Τον ανακάλυψε ο αστρονόμος Ουίλιαμ Χέρσελ στις 16 Μαΐου 1787. Το 2004 παρατηρήθηκε στον γαλαξία ένας υπερκαινοφανής, ο SN 2004A.

## Παραπομπές


## Αναφορές

## Εξωτερικοί σύνδεσμοι
* 

6207
58827
10521
Κατηγορία:Σπειροειδείς γαλαξίες
Κατηγορία:Ηρακλής (αστερισμός)
NGC 6210

thumb|right|255px|Το NGC 6210 από το αρχείο του Διαστημικού Τηλεσκοπίου Χαμπλ
Το **[[Νέος Γενικός Κατάλογος|NGC]] 6210** είναι πλανητικό νεφέλωμα στον αστερισμό Ηρακλή. Έχει φαινόμενες (γωνιακές) διαστάσεις 0,5΄&nbsp;×&nbsp;0,47΄ και φαινόμενο μέγεθος 8,8. Η απόστασή του από την Γη υπολογίζεται στα 6.500 έτη φωτός. Το ανακάλυψε ο Γερμανός αστρονόμος Φρίντριχ Γκέοργκ Βίλχελμ φον Στρούβε (Friedrich Georg Wilhelm Struve) το 1825.

Το νεφέλωμα χαρακτηρίζεται από το ιδιαίτερο σχήμα του, το οποίο οφείλεται στα κελύφη αερίου που απέβαλλε ο θνήσκων αστέρας, ο οποίος είχε μάζα μικρότερη από αυτή του Ήλιου, κατά το τέλος της ζωής του. Η θερμοκρασία της επιφάνειας του αστέρα υπολογίζεται σε 58.000 Κέλβιν, κοντά στο όριο στο οποίο το ήλιο γίνεται διπλά ιονισμένο. Ο αστέρας στο κέντρο του νεφελώματος περιβάλλεται από μία φυσαλίδα υλικού στην οποία διακρίνονται νηματιώδεις δομές, ενώ γύρω τις υπάρχει ένα ασύμμετρος σχηματισμός αερίου, με κενά, νημάτια και στήλες. Ένα ιδιαίτερο χαρακτηριστικό του νεφελώματος είναι οι δύο ομάδες διπολικών ροών ή πιδάκων και οι οποίες δίνουν στο νεφέλωμα το σχήμα χελώνας.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Πλανητικά νεφελώματα
Κατηγορία:Ηρακλής (αστερισμός)
6210
NGC 6212

thumb|right|255px|Ο NGC 6212
Ο **[[Νέος Γενικός Κατάλογος|NGC]] 6212** είναι σπειροειδής γαλαξίας στον αστερισμό Ηρακλή. Είναι τύπου **Sb** και τον ανακάλυψε ο Γάλλος αστρονόμος Εντουάρ Στεφάν (Édouard Stephan) στις 26 Ιουλίου 1870. Υπολογίζεται ότι απέχει περίπου 400 εκατομμύρια έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6212
58840
Κατηγορία:Σπειροειδείς γαλαξίες
Κατηγορία:Ηρακλής (αστερισμός)
Τάκης Ζαχαράτος

Ο **Παναγιώτης (Τάκης) Ζαχαράτος**        (Πάτρα, 6 Ιουνίου 1967) είναι Έλληνας μίμος, τραγουδιστής και ηθοποιός, γνωστός για τις μιμήσεις του προσωπικοτήτων της ελληνικής και της παγκόσμιας καλλιτεχνικής σκηνής και πολιτικής.

## Βιογραφία
Γεννήθηκε στις 6 Ιουνίου 1967 στην Πάτρα. Οι πρώτες του δουλειές ήταν στην ενόργανη γυμναστική και στη συνέχεια έγινε κομμωτής. 

Σταδιακά έγινε γνωστός για τις μιμήσεις του μέχρι που η Ρούλα Κορομηλά του ζήτησε να συνεργαστεί μαζί της στην ΕΡΤ και αργότερα στην εκπομπή Πρωινός Καφές του ΑΝΤ1. Έκανε μαθήματα φωνητικής με την Julie Massino. Στον κινηματογράφο έπαιξε για πρώτη φορά στην ταινία "Πάνω κάτω και πλαγίως" του Μιχάλη Κακογιάννη και στο "Beautiful people" του Νίκου Παναγιωτόπουλου.   

Στις μουσικές παραστάσεις του έχει συνεργαστεί μεταξύ άλλων με τον Ανδρέα Βουτσινά στην παράσταση "ΥΠΑΡΧΩ" στη Θεσσαλονίκη, με τον Σταμάτη Κραουνάκη στην μπουάτ Zoom, με τη Σοφία Σπυράτου στις Μορφές και στο Regency Casino Thessaloniki και με τον Δημήτρη Παπάζογλου με μουσική Νίκου Δανίκα στην Ίντριγκα και στη Μέδουσα. 

Έχει συμμετάσχει ως guest star σε πολλές εκπομπές της τηλεόρασης όπως Τα Εγκλήματα, Το κόκκινο δωμάτιο, Της Ελλάδος τα παιδιά, Μάνα είναι μόνο μια, Αλ Τσαντίρι Νιουζ. Το 2005 παρουσίασε το σόου Ζω ένα δράμα. 

Κυκλοφόρησε τους δίσκους : Έγκλημα Καρδιάς (1994) και Όλοι οι Δρόμοι (2005) ενώ έχει συμμετάσχει και στο δίσκο των Etsi De, "Ya Mas" με το τραγούδι "Με το Prada μες το Lada". 

Άρχισε να παίζει στο θέατρο το 2008 στο Σεσουάρ για δολοφόνους, στην 10η σαιζόν του έργου, και το 2009 στην κωμωδία του Δημήτρη Ψαθά Η χαρτοπαίχτρα. Το 2010 έκανε ένα one man show με τίτλο «My Way» ενώ το 2011 ένα νέο one man show με τίτλο «Εδώ» και το 2012 ανέβασε το «I am what I am».

Το 2017 ανέβασε την παράσταση "Στον καθρέφτη του Παλλάς", μαζί με την Μαρινέλλα, σε κείμενα Γιάννη Ξανθούλη και σκηνοθεσία Σταμάτη Φασουλή.

## Φιλμογραφία
### Τηλεόραση

### Κινηματογράφος

## Αναφορές


Κατηγορία:Μίμοι
Κατηγορία:Έλληνες ηθοποιοί μουσικού θεάτρου
Κατηγορία:Έλληνες κωμικοί
Κατηγορία:Έλληνες τραγουδιστές
NGC 6239

Ο **[[Νέος Γενικός Κατάλογος|NGC]] 6239** είναι ραβδωτός σπειροειδής γαλαξίας στον αστερισμό Ηρακλή. Είναι τύπου  **SB(s)B** και τον ανακάλυψε ο αστρονόμος Ουίλιαμ Χέρσελ στις 12 Απριλίου 1788. Με βάση ανεξάρτητες από την μετατόπιση προς το ερυθρό μετρήσεις, απέχει 75 εκατομμύρια έτη φωτός από την Γη.

Ο γαλαξίας έχει ασύμμετρη εμφάνιση, με δύο νημάτια να εκτείνονται βορειοδυτικά του και μια δομή σαν θηλιά στα νοτιοανατολικά. Σύμφωνα με τη μελέτη ΗΙ, ο NGC 6239 αλληλεπιδρά με ένα μικρότερο γαλαξία στα ανατολικά, τον SDSS J165045.93+424320.4, ενώ άλλα δεδομένα δείχνουν ότι είναι απομονωμένος γαλαξίας.

## Παραπομπές


## Αναφορές

## Εξωτερικοί σύνδεσμοι
* 

6239
59083
10577
Κατηγορία:Ηρακλής (αστερισμός)
Κατηγορία:Ραβδωτοί σπειροειδείς γαλαξίες
+07-35-001
NGC 6256

thumb|right|250px|Το NGC 6256
Το **[[Νέος Γενικός Κατάλογος|NGC]] 6256** είναι σφαιρωτό σμήνος στον αστερισμό Σκορπιό. Ταξινομείται ως **GCL** και ανακαλύφθηκε από τον Σκωτσέζο αστρονόμο Τζέιμς Ντάνλοπ (James Dunlop) στις 24 Ιουνίου 1834. Απέχει περίπου 33.600 έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6256
Κατηγορία:Σφαιρωτά σμήνη
Κατηγορία:Σκορπιός (αστερισμός)
Αδαλβέρτος της Βρέμης

Ο **Αδαλβέρτος της Βρέμης** (γερμανικά: *Adalbert von Bremen*) ήταν αρχιεπίσκοπος του Αμβούργου και επίσκοπος της Βρέμης από το 1043 μέχρι το θάνατό του το 1072. Αποκαλούμενος και ως *Εφημέριος του Βορρά*, ήταν μια σημαντική πολιτική φυσιογνωμία της Αγίας Ρωμαϊκής Αυτοκρατορίας, ενώ υπήρξε παπικός έξαρχος και αντιβασιλέας για τον Αυτοκράτορα Ερρίκο Δ΄.

## Βιογραφία
Θεωρείται ότι γεννήθηκε στο κάστρο του Γκόζεκ στο Χασεγκάου και ήταν ο γιος του Κόμη Φρειδερίκου του Γκόζεκ και της Άγκνες της Βαϊμάρης. Η εκκλησιαστική του καριέρα ξεκίνησε το 1032 όταν έγινε υποδιάκονος του Αρχιεπισκόπου της Βρέμης και συνεχίστηκε με το διορισμό του ως κοσμήτορας του Καθεδρικού Ναού του Χάλμπερσταντ και ως Αρχιεπίσκοπος του Αμβούργου και της Βρέμης το 1043 ή το 1045. Έτσι, απέκτησε εξουσία πάνω στη σκανδιναβική χερσόνησο, σε ένα μεγάλο μέρος των εδαφών των Βενδών και σε όλα τα εδάφη βορείως του Έλβα.

Ο Αδαλβέρτος, έχοντας συνοδεύσει τον αυτοκράτορα Ερρίκο Γ΄ το 1045 σε μια εκστρατεία εκχριστιανισμού, ταξίδεψε μαζί του στη Ρώμη, όπου φημολογείται ότι αρνήθηκε να θέσει υποψηφιότητα για Πάπας, προκειμένου να συνεχίσει τον εκχριστιανισμό των Βενδών.

Εργάστηκε για την αύξηση της επιρροής του, καθώς και της επιρροής της Αγίας Ρωμαϊκής Αυτοκρατορίας, αλλά συνάντησε αντίσταση από τους Σκανδιναβούς βασιλείς, οι οποίοι προτίμησαν να λάβουν επισκόπους χειροτονημένους από το Κάντερμπερι. Ο βασιλιάς Σβεν Β΄ της Δανίας ζήτησε από τον Αυτοκράτορα και από τον Πάπα να του χορηγηθεί μία ανεξάρτητη αρχιεπισκοπή, κάτι που θα σήμαινε απώλεια για το Αμβούργο. Ωστόσο, αυτό δεν επιτεύχθηκε λόγω του θανάτου και του Πάπα (1054) και του Αυτοκράτορα (1056).

Με το θάνατο του Ερρίκου Γ΄, ο Αδαλβέρτος έχασε τη θέση του στην αυτοκρατορική αυλή, καθώς ο νεαρός αυτοκράτορας, Ερρίκος Δ΄, βρέθηκε κάτω από την επιρροή του Αρχιεπισκόπου της Άννο της Κολωνίας. Ωστόσο, ο Αδαλβέρτος απέκτησε τον έλεγχο της εκπαίδευσης του Ερρίκου, αντικαθιστώντας προσωρινά την εμπιστοσύνη και την εκτίμησή του στην Αυλή. 

Ο Αρχιεπίσκοπος Αδαλβέρτος χαρακτηρίστηκε από τον Αδάμ της Βρέμης ως γενναιόδωρος, συνετός, γεμάτος ζήλο και υπερηφάνεια. Απεβίωσε στο Γκόσλαρ το 1072.

## Παραπομπές


Κατηγορία:Επίσκοποι του 11ου αιώνα
Thank Your Lucky Stars

Το "**Thank Your Lucky Stars**" είναι το έκτο στούντιο άλμπουμ των Beach House. Παραγωγός ήταν ο Chris Coady σε συνεργασία με τη μπάντα. Κυκλοφόρησε στις 16 Οκτωβρίου του 2015 από την Sub Pop. Το άλμπουμ κυκλοφόρησε λιγότερο από δύο μήνες αργότερα από το πέμπτο άλμπουμ της μπάντας, "Depression Cherry". Ανακοινώθηκε 9 μέρες πριν την κυκλοφορία του, στις 7 Οκτωβρίου του 2015 από την μπάντα στο Twitter. Σύμφωνα με τη μπάντα το άλμπουμ "ούτε συνοδεύει το Depression Cherry, ούτε είναι έκπληξη, ούτε είναι b-sides που δεν συμπεριλήφθηκαν στο Depression Cherry".

## Κομμάτια
* Όλα τα κομμάτια γράφτηκαν από τους Victoria Legrand και Alex Scally

## Συντελεστές
* Beach House (Victoria Legrand, Alex Scally) – μουσική, φωνή, μίξινγκ, παραγωγή
* Victoria Legrand - μπάσο (κομμάτια 1, 3), κιθάρα (κομμάτια 4, 7), φωτογραφία, lettering, πλήκτρα (κομμάτια 2, 5, 6, 8)
* Alex Scally - κιθάρα, μπάσο, πλήκτρα (κομμάτια 1, 3, 4, 7, 8, 9)
* Chris Coady - παραγωγή
* Graham Hill - ζωντανά ντραμς, κρουστά (κομμάτια 1-6, 9)
* Chris Bear - κρουστά (κομμάτια 7, 8)
* Manuel Calderon - μίξινγκ, μηχανικός
* Post Typography - σχέδιο
* David Tolomei - μηχανικός
* Jay Wesley - βοηθός μηχανικός
* Heba Kadry - mastering
* Shane Wesley - "ο άνθρωπος για όλες τις δουλειές" στο Studio in the Country

## Θέσεις στα τσάρτς
* Βέλγιο (Φλάνδρα) - 43
* Βέλγιο (Βαλλωνία) - 108
* Γαλλία - 108
* Πορτογαλία - 29
* Ισπανία - 89
* Ηνωμένο Βασίλειο - 145
* ΗΠΑ - 39
* *[[Billboard]]* Top Independent Albums - 6
* *[[Billboard]]* Top Digital Albums - 24
* *[[Billboard]]* Top Independent Albums - 6
* *[[Billboard]]* Top Modern Rock/Alternative Albums - 4
* *[[Billboard]]* Top Rock Albums - 4

## Παραπομπές


Κατηγορία:Άλμπουμ του 2015
Dystopia (άλμπουμ των Megadeth)

Το **Dystopia** είναι το 15ο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε στις 22  Ιανουαρίου του 2016 μέσω της "Tradecraft Records".

Η ηχογράφηση του άλμπουμ πραγματοποιήθηκε στο Νάσβιλ και τα "Lattitude South Studios" με παραγωγό τον Ντέιβ Μαστέιν και τον Τόμπι Ράιτ, από τον Απρίλιο μέχρι τον Ιούνιο του 2015.

Αυτός είναι ο πρώτος δίσκος των Megadeth με τους Κίκο Λουρέιρο και Κρις Άντλερ στην σύνθεση τους. Περιλαμβάνει δέκα νέα κομμάτια και μία διασκευή στο "*Foreign Policy*" τoy αμερικάνικου πανκ συγκροτήματος Fear.

Το συγκρότημα προγραμμάτισε μία βορειοαμερικάνικη περιοδεία για την προώθηση του δίσκου, τον Φεβρουάριο και Μάρτιο του 2016, μαζί με τους Suicidal Tendencies, Children of Bodom και Havok.

## Αποδοχή
Από τις πρώτες αναφορές, ο δίσκος χαρακτηρίστηκε ως μία επιστροφή των Megadeth στο thrash metal. Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, η "The Guardian" με την άριστη βαθμολογία 5 / 5, το "Metal Hammer" με 9 / 10, το "Rolling Stone" με 3,5 / 5, το "Now" με 4 / 5, το "Sputnik Music" με μέσο όρο βαθμολογιών 3,3 / 5 και το "Metal Archives" με 86%.

## Εμπορική επιτυχία
Το "*Dystopia*" γνώρισε διεθνή επιτυχία, μπαίνοντας στο Top-10 εννέα χωρών και στο Top-20 18 χωρών. Στην πατρίδα του συγκροτήματος σκαρφάλωσε στην τρίτη θέση του Billboard, πουλώντας 49.000 αντίτυπα στην πρώτη εβδομάδα κυκλοφορίας του, η οποία είναι η δεύτερη καλύτερη θέση στην καριέρα των Megadeth μετά το # 2 του "*[[Countdown to Extinction]]*". Στην δεύτερη εβδομάδα του το "*Dystopia*" πούλησε 14.400 αντίτυπα στις Ηνωμένες Πολιτείες, πέφτοντας στο # 30 του αμερικάνικου καταλόγου επιτυχιών. Μετά την δέκατη εβδομάδα, το άλμπουμ ξεπέρασε τις 100.000 αντίτυπα.

## Τραγούδια

## Θέσεις τσαρτ
***Dystopia*** *(άλμπουμ)*

***Επίσημη κυκλοφορία: [[22 Ιανουαρίου]] [[2016]]***

## Τα μέλη του συγκροτήματος
Το "*Dystopia*" ηχογραφήθηκε από τους εξής μουσικούς:
* **[[Ντέιβ Μαστέιν]]** - *[[κιθάρα]], [[Φωνητική|φωνητικά]]*
* **[[Κίκο Λουρέιρο]]** - *[[κιθάρα]]*
* **[[Ντέιβ Έλεφσον]]** - *[[μπάσο]]*
* **[[Κρις Άντλερ]]** - *[[τύμπανα]]*

;*Γκεστ συμμετοχές*
* **Φάρα Σιράτζ** - *[[Φωνητική|φωνητικά]]*
* **Μάιλς Ντόλεατς** - *[[Φωνητική|φωνητικά]]*
* **Κρις Ροντρίγκεζ** - *[[Φωνητική|φωνητικά]]*
* **Έρικ Ντάρκεν** - *[[κρουστά]]*
* **Μπλερ Μάστερς** - *[[πλήκτρα]]*
* **Τσάρλι Τζατζ** - *ενορχήστρωση*

## Παραπομπές


## Πηγές
* Dystopia - Megadeth | Songs, Reviews, Credits | AllMusic
* Megadeth - Dystopia - sputnikmusic
* Megadeth - Dystopia - Encyclopaedia Metallum: The Metal Archives

Κατηγορία:Δισκογραφία των Megadeth
Κατηγορία:Άλμπουμ του 2016
Εθνωνύμιο

Το **εθνωνύμιο** ή **εθνώνυμο** (από το ελληνικό: *ἔθνος* και *-ωνύμιο* 

## Περιπτώσεις μελέτης
*
*


Κατηγορία:Εθνοπολιτισμικοί προσδιορισμοί
Κατηγορία:Γλωσσολογία
Κατηγορία:Τοπωνύμια
Κατηγορία:Τύποι λέξεων
NGC 6284

thumb|right|255px|Το NGC 6284
Το **[[Νέος Γενικός Κατάλογος|NGC]] 6284** είναι σφαιρωτό σμήνος στον αστερισμό Οφιούχο. Ταξινομείται ως **IX** και το ανακάλυψε ο αστρονόμος Ουίλιαμ Χέρσελ στις 22 Μαΐου 1784. Υπολογίζεται πως απέχει 49.900 έτη φωτός από την Γη.

## Παραπομπές


## Αναφορές

## Εξωτερικοί σύνδεσμοι
* 

6284
Κατηγορία:Σφαιρωτά σμήνη
Κατηγορία:Οφιούχος (αστερισμός)
Δημωνύμιο

Το **δημωνύμιο** ή **δημώνυμο** αντιδάνειο του demonym (/dɛmənɪm/) από το *δῆμος* και *ὄνυμα*) είναι λέξη προσδιοριστική της καταγωγής ή της κατοίκησης συγκεκριμένου χώρου και προέρχεται από το όνομα του συγκεκριμένου τόπου. Είναι πρόσφατος σχετικά όρος όρος που αντικαθιστά σταδιακά το *gentilic* (Λατινικά + αγγλική κατάληξη -ic), *φυλετικός*, που χρησιμοποιείτο από το αγγλικό λεξικό της Οξφόρδης ως φυλετικός προσδιορισμός. Παραδείγματα δημωνυμίων είναι το *Κινέζος* για τους ιθαγενείς της Κίνας, το *Σουαχίλι* για τους ιθαγενείς της ακτής Σουαχίλι και *Αμερικανός* για τους ιθαγενείς των Ηνωμένων Πολιτειών της Αμερικής (ή ενίοτε για τους ιθαγενείς και των δύο αμερικανικών ηπείρων). 

Ακριβώς όπως το Αμερικανός μπορεί να αναφέρεται σε δύο διαφορετικές ομάδες ιθαγενών, κάποιες συγκεκριμένες ομάδες ανθρώπων μπορεί να αναφέρεται με πολλά δημωνύμια. Για παράδειγμα, οι ιθαγενείς του Ηνωμένου Βασιλείου είναι οι Βρετανοί ή Βριτόνοι. Τα δημωνύμια κεφαλαιοποιούνται. Σε άλλες γλώσσες εκτός από τα αγγλικά, παράλληλα δημωνύμια μερικές φορές δεν υπάρχουν, κάτι που οδηγεί στη χρήση αγγλικού δημωνυμίου ως επιθετικού προσδιορισμού μιας ομάδας ανθρώπων. Ο όρος δεν έχει υιοθετηθεί από το αγγλικό λεξικό της Οξφόρδης ή το λεξικό Merriam-Webster. 

Στην αγγλική γλώσσα περιλαμβάνονται δημωνύμια σε επίπεδο χώρας - όπως *Αιθίοπας*, *Γουατεμαναλός*, *Ιάπωνας* και *Γάλλος*. Περιλαμβάνει επίσης και δημωνύμια κατώτερου γεωγραφικού προσδιορισμού, όπως τα "Seoulite", για να προσδιορίσει τον κάτοικο της Σεούλ, με τον ίδιο τρόπο που το «Αθηναίος» προσδιορίζει τον κάτοικο ή/και τον δημότη Αθηνών, το «Wisconsinite», τον κάτοικο του Γουισκόνσιν το «Chicagoan» για τον κάτοικο του Σικάγου κ.ά.. Ορισμένες μεγάλες πόλεις, όπως το Περθ στην Αυστραλία, και πολλά άλλα μέρη, δεν έχουν συχνά χρησιμοποιούμενη και αποδεκτή ονομασία, κάτι που αποτελεί ιδιαίτερη πρόκληση για την εν λόγω έρευνα δημωνυμίων.

Επίσης, τα δημωνύμια πρέπει να θεωρούνται υποκατηγορία των επιθέτων και ουσιαστικών που χρησιμοποιούνται ως ονομασίες προέλευσης.
  
## Παραπομπές σημειώσεις


## Εξωτερικοί σύνδεσμοι

*www.geography-site.co.uk Alphabetical list of world demonyms.
*www.everything2.com Demonyms of the World.
*CIA World Factbook – NATIONALITY 
*www.peoplefrom.co.uk Demonyms of the United Kingdom.


Κατηγορία:Σημασιολογία
Κατηγορία:Τύποι λέξεων
Μπράχμι (αποσαφήνιση)

Η ονομασία **Μπράχμι** μπορεί να αναφέρεται:

* Μπακόπα *(Bacopa)*, είναι το γένος υδρόβιων φυτών.
* Μπακόπα του Μονιέ *(Bacopa monnieri)*, φυτό.
Radio Free Europe/Radio Liberty

To **Radio Free Europe/Radio Liberty** (**RFE**/**RL**) είναι ένας κρατικός ραδιοτηλεοπτικός οργανισμός των ΗΠΑ που παρέχει ειδήσεις, πληροφορίες και αναλύσεις σε χώρες της Ανατολικής Ευρώπης, της Κεντρικής Ασίας και της Μέση Ανατολή «όπου η ελεύθερη ροή των πληροφοριών, είτε απαγορεύεται από κυβερνητικές αρχές ή δεν είναι πλήρως ανεπτυγμένη». Το RFE/RL είναι μη κερδοσκοπικός οργανισμός που δέχεται κρατική χρηματοδότηση και εποπτεύεται από το Ραδιοφωνικό Συμβούλιο των Κυβερνητών, μια υπηρεσία που εποπτεύει όλες τις διεθνείς ραδιοτηλεοπτικές υπηρεσίες της ομοσπονδιακής κυβέρνησης των ΗΠΑ.

Ιδρύθηκε ως αντικομμουνιστική πηγή ειδήσεων το 1949 από την Εθνική Επιτροπή για μια Ελεύθερη Ευρώπη, ως μέρος μιας μεγάλης κλίμακας ψυχολογικής επιχείρησης κατά τη διάρκεια του Ψυχρού Πολέμου. Το RL ιδρύθηκε δύο χρόνια αργότερα και οι δύο οργανισμοί συγχωνεύτηκαν το 1976. Το RFE/RL λάμβανε χρηματοδότηση από την CIA μέχρι το 1972. Κατά τα πρώτα χρόνια της ύπαρξης του RFE, η CIA και το Στέιτ Ντιπάρτμεντ εξέδωσαν οδηγίες ευρείας πολιτικής, και εξελίχθηκε ένα σύστημα όπου η πολιτική εκπομπής προσδιοριζόταν μέσω διαπραγματεύσεων μεταξύ αυτών και του προσωπικού του RFE.

Το RFE/RL είχε την έδρα του στον Αγγλικό Κήπο στο Μόναχο από το 1949 έως το 1995, οπότε και η έδρα του μεταφέρθηκε στην Πράγα. Οι ευρωπαϊκές λειτουργίες μειώθηκαν σημαντικά από το τέλος του Ψυχρού Πολέμου. Εκτός από την έδρα του, η υπηρεσία διατηρεί 20 τοπικά γραφεία σε χώρες σε όλη την περιοχή εκπομπής της, καθώς και μια εταιρική έδρα στην Ουάσιγκτον. Εκπέμπει σε 28 γλώσσες σε 21 χώρες, συμπεριλαμβανομένων της Αρμενίας, της Ρωσίας, του Ιράν, του Αφγανιστάν, του Πακιστάν και του Ιράκ.

## Παραπομπές


## Εξωτερικοί σύνδεσμοι
* 

Κατηγορία:Αντικομμουνισμός
Ιντλίμπ

Το **Ιντλίμπ** (αραβικά: إدلب, επίσης **Εντλίμπ** ή **Ιντλέμπ**) είναι πόλη στη βορειοδυτική Συρία, πρωτεύουσα του Κυβερνείου Ιντλίμπ, 59 χιλιόμετρα νοτιοδυτικά του Χαλεπίου. Βρίσκεται σε υψόμετρο περίπου 500 μέτρων πάνω από τη στάθμη της θάλασσας. Στην απογραφή του 2004 από το Κεντρικό Γραφείο Στατιστικής, το Ιντλίμπ είχε πληθυσμό 98.791 και το 2010 ο πληθυσμός ήταν περίπου 165.000. Πριν από τον εμφύλιο πόλεμο, οι κάτοικοι ήταν κυρίως Σουνίτες μουσουλμάνοι, αν και υπήρχε μια σημαντική χριστιανική μειονότητα. Το Ιντλίμπ χωρίζεται σε έξι βασικές συνοικίες: Ασράφιγιε (το πιο πυκνοκατοικημένο), Χιττίν, Χετζάζ, Κέντρο, Χούρριγια και Αλ-Κουσούρ.

Είναι σημαντικό γεωργικό κέντρο της Συρίας, η περιοχή Ιντλίμπ, είναι επίσης ιστορικά σημαντική, με πολλές «νεκρές πόλεις» και τεχνητά Τελλ. Το Ιντλίμπ περιέχει την αρχαία πόλη Έμπλα, που κάποτε ήταν πρωτεύουσα ενός ισχυρού βασιλείου. Τα αρχαία βασίλεια της Νουχάσας και του Λουχούτιου άνθισαν στο Κυβερνείο κατά τη διάρκεια της Εποχής του Χαλκού και του Σιδήρου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Συρίας
Κουνέιτρα

Η **Κουνέιτρα** (, *al-Qunayṭrah* ή *al-Qunayṭirah*) είναι σε μεγάλο βαθμό κατεστραμμένη και εγκαταλελειμμένη πόλη και πρωτεύουσα του Κυβερνείου Κουνέιτρα στη νοτιοδυτική Συρία. Βρίσκεται σε μια υψηλή κοιλάδα στα Υψίπεδα του Γκολάν στα 1.010 μέτρα πάνω από την επιφάνεια της θάλασσας.  Από το 1974, σύμφωνα με το ψήφισμα 350 του Συμβουλίου Ασφαλείας των Ηνωμένων Εθνών και τη Συμφωνία για την αποδέσμευση μεταξύ Ισραήλ και Συρίας, η πόλη βρίσκεται εντός της προστατευόμενης ζώνης του ΟΗΕ.

Καν’τάρα είναι η αραβική λέξη για την τοξωτή γέφυρα. Κουνέιτρα σημαίνει μικρή αψίδα ή γέφυρα και το όνομα προέρχεται από τη γέφυρα με μικρές αψίδες γύρω από την οποία έχει χτιστεί η πόλη.

## Παραπομπές


Κατηγορία:Πόλεις της Συρίας
Κατηγορία:Πόλεις φαντάσματα στην Ασία
Κατηγορία:Κατεστραμμένες πόλεις
Φλόμος (αποσαφήνιση)

Η ονομασία **Φλόμος** μπορεί να αναφέρεται:

* Βερμπάσκο *(Verbascum)*, είναι το γένος φυτών.
* Φλόμος ο θάψος *(Verbascum thapsus)* κοινώς Φλόμος, φυτό.
Μάτσας

Το ελληνικό επώνυμο **Μάτσας** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Μάτσας (1910-1969), λογοτέχνης και διπλωμάτης
* Αντώνιος Μάτσας (1871-1950), μηχανικός και βουλευτής
* Αντώνιος Ζ. Μάτσας (19ος αι.), βουλευτής της Μήλου
* Αρτέμης Μάτσας (1930-2003),  ηθοποιός, κριτικός κινηματογράφου και σκηνοθέτης
* Νέστορας Μάτσας (1935-2012), συγγραφέας και σκηνοθέτης ντοκιμαντέρ
* Μίνως Μάτσας (1968), συνθέτης και στιχουργός
Σολ Πολίτο

Ο **Σαλβατόρε "Σολ" Πολίτο** (αγγλικά: *Salvatore "Sol" Polito, A.S.C*, 12 Νοεμβρίου 1892 - 23 Μάη 1960) ήταν Αμερικανικός κινηματογραφιστής, που υπήρξε υποψήφιος για το Όσκαρ Καλύτερης Φωτογραφίας.

Ο Πολίτο γεννήθηκε στο Παλέρμο της Σικελίας. Μετανάστευσε σε μικρή ηλικία, όμως, στις Ηνωμένες Πολιτείες Αμερικής. Εκεί παντρεύτηκε τη γυναίκα του Φρασνίς, των οποίων ο γιος, Τζιν Πολίτο, έγινε κι αυτός κινηματογραφιστής.

Ο Πολίτο, μετακόμισε από το Μπρούκλιν της Νέας Υόρκης, όπου διέμενε, στο Λος Άντζελες, το 1919, ώστε να συνεχίσει την καριέρα του εκεί πέρα, στα Στούντιο της Warner Bros. Ο Πολίτο συμμετείχε σε πάνω από 160 ταινίες, όπως το *[[Ο Λοχίας Γιορκ]]*. Υπήρξε υποψήφιος τρεις φορές για το Όσκαρ Καλύτερης Φωτογραφίας, μία για ασπρόμαυρη ταινία Ο Λοχίας Γιορκ και δύο για έγχρωμες, το *[[Ελισάβετ και Έσσεξ]]* και το *Captains of the Clouds*.

Ο Πολίτο απεβίωσε το 1960, στο Λος Άντζελες, από καρδιακή προσβολή.

## Παραπομπές


## Εξωτερικοί σύνδεσμοι
*

Κατηγορία:Αμερικανοί κινηματογραφιστές
Τζωρτζ Φίσερ

Ο **Τζορτζ "Corpsegrinder" Φίσερ** (*George "Corpsegrinder" Fisher*, 8 Ιουλίου 1969) είναι Αμερικανός τραγουδιστής της ακραίας μουσικής σκηνής, μέλος του αμερικάνικου death metal συγκροτήματος Cannibal Corpse, όπως και του μελωδικού death metal σχήματος Paths of Possesion.

Έχει ηχογραφήσει δύο δίσκους στο παρελθόν με τους Monstrosity από την Φλόριντα, πριν από την αναχώρηση του και την ένταξή του στους Cannibal Corpse στα τέλη του 1995, όταν αντικατέστησε τον τραγουδιστή Κρις Μπαρνς, ο οποίος σχημάτισε τους Six Feet Under.

Έχει συμμετάσχει ως γκεστ σε άλμπουμ του νεϋορκέζικου συγκροτήματος Suffocation, στα τραγούδια "*Reincremation*" και "*Mass Obliteration*" από το ντεμπούτο-άλμπουμ τους, "*Effigy of the Forgotten*", ενώ συνεργάστηκε και με το deathcore συγκρότημα Suicide Silence από την Καλιφόρνια, στο τραγούδι "*Control*" από το τέταρτο άλμπουμ τους, "*You Can't Stop Me*".

Ο Fisher έχει ηχογραφήσει επίσης φωνητικά για το άλμπουμ "*Sun Eater*" (2014) των Job for a Cowboy, στο τραγούδι "*The Synthetic Sea*".

Ως death metal τραγουδιστής, ο Fisher χρησιμοποιεί το "γρύλισμα του θανάτου" ως φωνητική τεχνική.

## Δισκογραφία

## Παραπομπές


## Πηγές
* George "Corpsegrinder" Fisher - Encyclopaedia Metallum
* George "Corpsegrinder" Fisher | Biography, Albums | Allmusic
* CANNIBAL CORPSE | Biography - Metal Blade Records

Κατηγορία:Αμερικανοί τραγουδιστές
Κατηγορία:Ροκ μουσικοί
Α.Σ. Δικέφαλος Αστέρας Νέας Ιωνίας

Ο **Αθλητικός Σύλλογος Δικέφαλος Αστέρας Νέας Ιωνίας** (ΔΙΚΕ.ΑΣ.), γνωστός και ως **ΙΕΚ ΞΥΝΗ ΔΙΚΕΑΣ** για εμπορικούς λόγους, αποτελεί ελληνικό αθλητικό σωματείο με έδρα τη Νέα Ιωνία στην Αττική. Ιδρύθηκε το 2004 και δραστηριοποιείται στο άθλημα της χειροσφαίρισης.

Η ομάδα ξεκίνησε την πορεία της από τις τοπικές κατηγορίες της Ένωσης Σωματείων Χειροσφαίρισης Αττικής (Ε.Σ.Χ.Α.). Την περίοδο 2008–09 τερμάτησε στην 5η θέση του βαθμολογικού πίνακα, ενώ την αμέσως επόμενη περίοδο, 2009–10 σκαρφάλωσε στην 3η θέση. Τις δύο επόμενες περιόδους η ομάδα πέτυχε δύο συνεχόμενες ανόδους κατηγοριών. Το 2010–11 προβιβάστηκε στη Β΄ Εθνική κατηγορία, ενώ το 2011–12 κέρδισε την άνοδο στην Α2 Εθνική κατηγορία. Την περίοδο 2012–13 τερμάτησε στη 2η θέση και την την περίοδο 2013–14 πανηγύρισε την άνοδο στην Α1 Εθνική κατηγορία.

Από την περίοδο 2014–15, η ομάδα έχει το διακριτικό τίτλο «ΙΕΚ ΞΥΝΗ ΔΙΚΕΑΣ Νέας Ιωνίας», έπειτα από τη συμφωνία των παραγόντων του συλλόγου με τους ιθύνοντες του Εκπαιδευτικού Ομίλου ΞΥΝΗ, ο οποίος με αυτό τον τρόπο επανέρχεται στην ελληνική χειροσφαίριση, έπειτα από την παύση της λειτουργίας του Α.Σ. Σχολών ΞΥΝΗ. Την περίοδο 2016-17, με προπονητή τον Ιατρούδη και με παίχτη τον Αλέξανδρο Αλβανό κατάφερε και έφτασε στην κορυφή του πρωταθλήματος.

Συγχωνεύτηκε με την νεοσύστατη ομάδα του ΟΣΦΠ, όπου και συνεχίζουν κανονικά οι παίχτες της ομάδας που πήρε το πρωτάθλημα της περιόδου 2016-17.

## Τίτλοι
* 1 **[[Πρωτάθλημα Ελλάδας χειροσφαίρισης ανδρών|Πρωτάθλημα Ελλάδας Ανδρών]]**: 2017

## Στατιστικά στοιχεία
* 2008–09 Πρωταθλήματα ΕΣΧΑ **5η**
* 2009–10 Πρωταθλήματα ΕΣΧΑ **3η**
* 2010–11 Πρωταθλήματα ΕΣΧΑ (Προβιβασμός)
* 2011–12 Β΄ Εθνική κατηγορία **1η** (Προβιβασμός)
* 2012–13 Α2 Εθνική κατηγορία **2η**
* 2013–14 Α2 Εθνική κατηγορία (Προβιβασμός)
* 2014–15 Α1 Εθνική κατηγορία **6η**
* 2015–16 Α1 Εθνική κατηγορία **4η**
* 2016–17 Α1 Εθνική κατηγορία **1η**

## Λογότυπο
Το Φθινόπωρο του 2014, η ομάδα απέκτησε τον διακριτικό τίτλο «ΙΕΚ ΞΥΝΗ ΔΙΚΕΑΣ Νέας Ιωνίας», ενώ άλλαξε και το λογότυπο.

## Παραπομπές


## Εξωτερικοί σύνδεσμοι
* 
* ΙΕΚ ΞΥΝΗ Αθλητισμός - Εκπαίδευση (αφιέρωμα)

Κατηγορία:Α.Σ. Δικέφαλος Αστέρας Νέας Ιωνίας
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 2004
Κατηγορία:Ελληνικοί σύλλογοι χειροσφαίρισης
Ουίλιαμ Χολμς

Ο **Ουίλιαμ Χολμς** (αγγλικά: *William Holmes*, 23 Φεβρουαρίου 1904 - 2 Φεβρουαρίου 1978) ήταν Αμερικανός μοντέρ. Έχει κερδίσει Όσκαρ Καλύτερου Μοντάζ, το 1941, για το έργο του στην ταινία *[[Ο Λοχίας Γιορκ]]*. Συνολικά συμμετείχε σε 56 ταινίες από το 1925 έως το 1942.

## Παραπομπές


## Εξωτερικοί σύνδεσμοι
*

Κατηγορία:Βραβευμένοι με Όσκαρ Καλύτερου Μοντάζ
Κατηγορία:Αμερικανοί μοντέρ
Heinkel He 72

Το **Heinkel He&nbsp;72 ''Kadett*** ήταν [[Τρίτο Ράιχ|γερμανικό]] μονοκινητήριο [[διπλάνο]] [[εκπαιδευτικό αεροσκάφος]] της δεκαετίας του 1930.

== Σχεδιασμός και ανάπτυξη ==
Το *Kadett* σχεδιάστηκε το 1933 για να καλύψει απαίτηση που αφορούσε στην ανάπτυξη ενός αεροσκάφους βασικής εκπαίδευσης. Ήταν μεταλλικής κατασκευής, με υφασμάτινη επικάλυψη και με ανοικτά [[κόκπιτ]] για εκπαιδευτή και εκπαιδευόμενο. Το σύστημα προσγείωσης του δεν ήταν ανασυρόμμενο. Το πρωτότυπο προωθούνταν από αερόψυκτο κινητήρα [[Argus As 8]]B των 139&nbsp;hp.

Το αρχικό μοντέλο παραγωγής ήταν το He&nbsp;72A. Οι πρώτες παρτίδες παραγωγής του διέθεταν τον κινητήρα As 8B, όπως και το πρωτότυπο, όμως αργότερα προτιμήθηκε ο ισχυρότερος [[Argus As 8|As&nbsp;8R]] των 150&nbsp;hp. Επόμενη και κύρια έκδοση παραγωγής ήταν το He&nbsp;72B με αστεροειδή κινητήρα [[Siemens-Halske Sh 14|Siemens-Halske Sh 14A]] των 160&nbsp;bhp. Υπήρξαν δύο υποεκδόσεις: το He&nbsp;72B-1 με συμβατικό σύστημα προσγείωσης και το [[υδροπλάνο]] He&nbsp;72BW *Seekadett*. Επίσης αναπτύχθηκε το He&nbsp;72B-3 *Edelkadett* για πολιτική χρήση.

== Επιχειρησιακή ιστορία ==
Το *Kadett* εντάχθηκε σε υπηρεσία με το [[Εθνικοσοσιαλιστικό Αεροπορικό Σώμα]] (*Nationalsozialistisches Fliegerkorps*) πριν από την συγκρότηση της *Luftwaffe*. Εξελίχθηκε στο σημαντικότερο αεροσκάφος βασικής εκπαίδευσης της γερμανικής αεροπορίας και εξήχθη σε πολλές ακόμη χώρες του [[Άξονας Βερολίνου - Ρώμης|Άξονα]]. Η [[Σλοβακία]] αξιοποίησε τα He&nbsp;72 και ως [[αεροσκάφος εγγύς υποστήριξης|αεροσκάφη εγγύς υποστήριξης]].

== Εκδόσεις ==
; He&nbsp;72A *Kadett*
: Αρχική έκδοση παραγωγής

; He&nbsp;72B

;; He&nbsp;72B-1
:: Κύρια έκδοση παραγωγής

;; He&nbsp;72B-3 *Edelkadett*
:: Έκδοση του He&nbsp;72B-1 για πολιτική χρήση. Κατασκευάστηκαν 30 μονάδες.

; He&nbsp;72BW *Seekadett*
: [[Υδροπλάνο]] με διπλούς πλωτήρες.

; He&nbsp;172
: He&nbsp;72B με κάλυμμα NACA για τον κινητήρα. Κατασκευάστηκε μονάχα ένα πρωτότυπο το 1934.

== Χρήστες ==

; [[Βουλγαρία]]
* [[Βουλγαρική Πολεμική Αεροπορία]]

; [[Τσεχοσλοβακία]]
* [[Τσεχοσλοβάκικη Πολεμική Αεροπορία]] (μεταπολεμικά)

; [[Τρίτο Ράιχ|Γερμανία]]
* [[Εθνικοσοσιαλιστικό Αεροπορικό Σώμα]]
* *Luftwaffe*

; [[Ιαπωνία]]
* [[Ιαπωνικό Αυτοκρατορικό Ναυτικό]] (ένα αεροσκάφος) 

; [[Σλοβακία]]
* *Slovenské vzdušné zbrane*
* [[Slovak Insurgent Air Force]]

== Δείτε επίσης ==

=== Παρόμοια αεροσκάφη ===
* [[Bücker Bü 131|Bücker Bü 131 Jungmann]]
* [[De Havilland Tiger Moth|de Havilland DH82 Tiger Moth]]
* [[Tachikawa Ki-17]]

== Παραπομπές ==
<references />

== Βιβλιογραφία ==
* Wood, Tony and [[Bill Gunston]]. *Hitler's Luftwaffe: A Pictorial History and Technical Encyclopedia of Hitler's Air Power in World War II''. London:Salamander books,1977. ISBN 0-86101-005-1.

## Εξωτερικοί σύνδεσμοι
* 

He 072
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Ρουτζέρο Φραντσεσκίνι

Ο **Ρουτζέρο Φραντσεσκίνι**, Τάγμα Αδελφών Ελάσσονων Καπουτσίνων, (ιταλικά: Ruggero Franceschini, 1 Σεπτεμβρίου 1939 - 30 Δεκεμβρίου 2024) (Prignano sulla Secchia)) ήταν Ιταλός Ρωμαιοκαθολικός προκαθήμενος, που διετέλεσε Αποστολικός Τοποτηρητής Ανατολίας (με έδρα την Αλεξανδρέττα της Τουρκίας) από το 1993 έως το 2004, και από τότε έως την συνταξιοδότησή του το 2015 διετέλεσε Ρωμαιοκαθολικός Αρχιεπίσκοπος Σμύρνης.

Απεβίωσε στις 30 Δεκεμβρίου 2024, σε ηλικία 85 ετών.

## Aναφορές και σημειώσεις


## Πηγές
* Catholic Hierarchy

Κατηγορία:Ιταλοί Επίσκοποι
Κατηγορία:Ιταλοί κληρικοί
Κατηγορία:Αρχιεπίσκοποι Σμύρνης
Κατηγορία:Καπουτσίνοι
Νοβοροσίσκ (αεροπλανοφόρο)

Το ***Νοβοροσίσκ*** ήταν σοβιετικό συμβατικά προωθούμενο αεροπλανοφόρο, το τρίτο από τα τέσσερα σκάφη της κλάσης *[[Αεροπλανοφόρο κλάσης Κίεβο|Κίεβο]]*. Ήταν επιχειρησιακό με το Σοβιετικό και στην συνέχεια με το Ρωσικό Πολεμικό Ναυτικό την περίοδο 1982-93. Μετέφερε ελικόπτερα και αεροσκάφη κάθετης αποπροσγείωσης τα οποία θα αναλάμβαναν κυρίως ανθυποβρυχιακές επιχειρήσεις. Επίσης μετέφερε μεγάλο αριθμό κατευθυνομένων πυραύλων.

## Ιστορικό
Η ναυπήγηση του *Νοβοροσίσκ* ξεκίνησε στο Μικολάιβ στην ΣΣΔ Ουκρανίας στις 30&nbsp;Σεπτεμβρίου 1975. Καθελκύστηκε στις 24 Δεκεμβρίου 1978 και εντάχθηκε στην δύναμη του στόλου του Ειρηνικού στις 12&nbsp;Σεπτεμβρίου 1982.

Τον Μάρτιο του 1985 το αεροπλανοφόρο και τα σκάφη συνοδείας του άφησαν την Θάλασσα της Ιαπωνίας με προορισμό την Οκινάουα και στην συνέχεια τον δυτικό Ειρηνικό. Μετά από περίπου οκτώ ημέρες τα πλοία άλλαξαν πορεία και κατευθύνθηκαν προς τις Κουρίλες, προκειμένου να προσομοιώσουν εχθρική επίθεση με αεροπλανοφόρα ενάντια στην Σοβιετική Ένωση. Ενώ το *Νοβοροσίσκ* βρίσκονταν σε απόσταση 700 ναυτικών μιλίων (1.100&nbsp;km) ανατολικά της Ιαπωνίας το εντόπισαν σοβιετικά αναγνωριστικά Tupolev Tu-95 τα οποία στην συνέχεια κατεύθυναν περίπου 20 βομβαρδιστικά Tupolev Tu-22M που διεξήγαγαν προσομοίωση συντονισμένης επίθεσης. Σύμφωνα με το αμερικανικό ναυτικό το αεροπλανοφόρο πιθανότατα δέχθηκε επίθεση και από υποβρύχια.

Το 1995 το κύτος του *Νοβοροσίσκ*, που είχε προηγουμένως υποστεί μεγάλη καταστροφή εξαιτίας πυρκαγιάς, πωλήθηκε για σκραπ και διαλύθηκε τελικά το 1997 στο Ποχάνγκ στη Νότια Κορέα.

## Παραπομπές


## Εξωτερικοί σύνδεσμοι
* 
* Kiev Class Aircraft Carriers 

Κατηγορία:Αεροπλανοφόρα κλάσης Κίεβο
Άννα της Μεγάλης Βρετανίας, πριγκίπισσα της Οράγγης

Η **Άννα, Βασιλική Πριγκίπισσα** (αγγλ. *Anne, Princess Royal*, 2 Νοεμβρίου 1709 - 12 Ιανουαρίου 1759) ήταν το δεύτερο παιδί και η μεγαλύτερη κόρη του Γεωργίου Β΄ της Μεγάλης Βρετανίας και της συζύγου του, Καρολίνας του Άνσμπαχ. 

## Βιογραφία
Η Άννα γεννήθηκε στις 2 Νοεμβρίου 1709 στα Ανάκτορα του Χέρρενχαουζεν του Αννόβερου. Βαπτίστηκε σύντομα και έλαβε το όνομα της ξαδέλφης του παππού της, βασίλισσας Άννας.

Έμαθε γερμανικά, γαλλικά και αγγλικά και διδάχτηκε μουσική από τον Γκέοργκ Φρήντριχ Χαίντελ. Ο Χάιντελ αντιπαθούσε να διδάσκει, όμως είχε ισχυριστεί ότι θα κάνει τη μόνη εξαίρεση για την Άννα. Εκείνη παρέμεινε σε όλη της τη ζωή υποστηρικτής του, παρακολουθώντας τις όπερές του και την σύνθεση της μουσικής του. Η Πριγκίπισσα παρακολούθησε μαθήματα ζωγραφικής από τον Χέρμαν βαν ντερ Μέιν και, το 1740, έφτιαξε ένα πορτραίτο του εαυτού της.

Ένας πιθανός γάμος μεταξύ της Άννας και του Λουδοβίκου ΙΕ΄ της Γαλλίας ακυρώθηκε όταν οι Γάλλοι επέμειναν η Άννα να μεταστραφεί στο Ρωμαιοκαθολικισμό. Στις 25 Μαρτίου 1734, στο Παρεκκλήσι του Παλατιού του Αγίου Ιακώβου, παντρεύτηκε τον Γουλιέλμο Δ΄ της Οράγγης. Από το γάμο τους η Άννα έμεινε πέντε φορές έγκυος, όμως μόνο δύο παιδιά τους κατάφεραν να επιβιώσουν, η Καρολίνα και ο Γουλιέλμος.

Όταν ο σύζυγός της πέθανε σε ηλικία 40 ετών το 1751, η Άννα διορίστηκε αντιβασιλέας για τον 3 ετών γιο της. Θεωρείται ότι ήταν εργατική, αλλά και αλαζονική και αγέρωχη, κάτι που την έκανε αντιλαϊκή.

Συνέχισε να ασκεί τα καθήκοντα του αντιβασιλέα μέχρι το θάνατό της από υδρωπικία το 1759. Για να τιμηθεί η μνήμη της ιδρύθηκε η κωμόπολη Πρίνσες Ανν της πολιτείας Μαίρυλαντ.

## Οικογένεια
Παντρεύτηκε το 1734 τον Γουλιέλμο Δ΄ της Οράγγης και είχε τέκνα:
* θνησιγενής κόρη (19 Δεκεμβρίου 1736).
*θνησιγενής κόρη (22 Δεκεμβρίου 1739).
*Καρολίνα (1743 - 1787), παντρεύτηκε τον Κάρολο Χριστιανό του Νασσάου-Βάιλμπουργκ.
*Άννα (15 Νοεμβρίου - 29 Δεκεμβρίου 1746).
* Γουλιέλμος Ε΄ (1748 - 1806), Πρίγκιπας της Οράγγης.

## Πρόγονοι



## Παραπομπές


Κατηγορία:Βρετανίδες πριγκίπισσες
Κατηγορία:Πριγκίπισσες της Οράγγης
Κατηγορία:Βασιλικές πριγκίπισσες
Εγώ και η Κατερίνα

Το ***Εγώ και η Κατερίνα*** (Πρωτότυπος τίτλος: *Io e Caterina*) είναι Ιταλική κωμική ταινία του 1980 σε σκηνοθεσία Αλμπέρτο Σόρντι. Το σενάριο γράφτηκε από τον ίδιο τον σκηνοθέτη, σε συνεργασία με τον Ροντόλφο Σονέγκο. Πρωταγωνιστούν οι  Αλμπέρτο Σόρντι, Κατρίν Σπάακ, Ροσάνο Μπράτσι, Έντβιτζε Φένεκ, Βαλέρια Βαλέρι, Ελίζα Μαϊνάρντι, Ούγκο Μπολόνια και Βικτόρια Ζίν.

## Υπόθεση
Ο Ενρίκο έχει διαταραγμένες σχέσεις τόσο με τη σύζυγο, όσο και την ερωμένη του, ακόμα και με την υπηρέτριά του. Για τον λόγο αυτό αποφασίζει να τις ξεφορτωθεί όλες, και να ζήσει χωρίς σκοτούρες. Έχοντας εντυπωσιαστεί από μια υπηρέτρια-ρομπότ ενός φίλου του από την Αμερική, ο Ενρίκο θεωρεί πως με ένα ρομπότ, το οποίο δεν θα έχει βούληση, θα βρει την πολυπόθητη γαλήνη. Έτσι αγοράζει κι αυτός ένα ολόιδιο… Το ρομπότ λέγεται Κατερίνα και κάνει όλες τις δουλειές στο σπίτι τού Ενρίκο. Αρχικά, όλα κυλούν ιδανικά και ο Ενρίκο είναι απόλυτα ικανοποιημένος με την επιλογή του. Όταν όμως μπαίνει στη ζωή τού Ενρίκο η πανέμορφη Ελίζαμπεθ, τότε αρχίζουν τα προβλήματα.

## Υποδοχή
### Κριτικές

## Παραπομπές


## Βιβλιογραφία
* Tatti Sanguineti, *Il cervello di Alberto Sordi. [[Rodolfo Sonego]] e il suo cinema*, Adelphi, 2015, pp. 345-349. ISBN 978-88-459-2977-9

## Εξωτερικοί σύνδεσμοι
*

Κατηγορία:Ιταλικές ταινίες της δεκαετίας 1980
Κατηγορία:Ταινίες του 1980
Κατηγορία:Ιταλόφωνες ταινίες
Κατηγορία:Ιταλικές κωμικές ταινίες
Κατηγορία:Ταινίες σε σκηνοθεσία Αλμπέρτο Σόρντι
Σιδηροδρομικός Σταθμός Ορφανών

Ο νέος **Σιδηροδρομικός Σταθμός Ορφανών** είναι σιδηροδρομικός σταθμός στα Ορφανά της Καρδίτσας. Βρίσκεται ακριβώς ανατολικά του χωριού. Εξυπηρετείται από τα τρένα προς τη Θεσσαλονίκη, τη Λάρισα, τον Παλαιοφάρσαλο και την Καλαμπάκα. Ο παλαιός ομώνυμος σταθμός που καταργήθηκε και αντικαταστάθηκε από τον νέο, μετά τη νέα χάραξη στις 15 Μαίου 1996, βρίσκεται δυτικά του χωριού.

## Δυστυχήματα

Στις 16 Ιανουαρίου 1972, στην περιοχή ανάμεσα στα Ορφανά και στον Δοξαρά συνέβη πολύνεκρο σιδηροδρομικό δυστύχημα από την σύγκρουση αμαξοστοιχιών στην τότε μονή σιδηροδρομική γραμμή.

## Yπηρεσίες

## Παραπομπές


Ορφανά
Ορφανά
Ορφανων σιδηροδρομικος σταθμος
Ακράμ Γιάρι

Ο **Ακράμ Γιάρι** (περσικά: اکرم یاری, 1940 - 1 Ιανουαρίου 1979) ήταν πολιτικός από το Αφγανιστάν, επαναστάτης, ιδρυτής του Προοδευτικής Οργάνωσης Νεολαίας(περσικά: سازمانی جوانانی مترقی) και του  *Shalleh-ye Javiyd* (περσικά: شعلهی جاوید), ηγετική φυσιογνωμία του αφγανικού κομμουνιστικού κινήματος. Ιδεολόγος και θεωρητικός του μαοϊσμού.

## Παραπομπές


## Εξωτερικοί σύνδεσμοι
* 50th anniversary of the founding the communist movement of Afghanistan
* Akram Yari on bureaucratic capitalism
* Has Akram Yari founded the dialectical materialist approach of psychology?
* Akram Yari on the dialectics between an individual's life and society's progress

Κατηγορία:Αφγανοί πολιτικοί
Κατηγορία:Μαρξιστές θεωρητικοί
Κατηγορία:Μαοϊστές
Κατηγορία:Αφγανοί κομμουνιστές
Κάρβερ (κρατήρας)

Ο **Κάρβερ** (Carver) είναι κρατήρας πρόσκρουσης στην αθέατη από την Γη πλευρά της Σελήνης. Βρίσκεται στα ανατολικά του μεγάλου κρατήρα φαν Ντερ Βάαλς, ενώ στα βορειοανατολικά του είναι ο κρατήρας Rosseland και στα νότια-νοτιοανατολικά του ο Κόζυρεφ.

Ο Κάρβερ έχει σημάδια διάβρωσης και το εσωτερικό τείχος του έχει σε κάποιες περιοχές αναβαθμίδες. Υπάρχουν πολλοί μικροί κρατήρες στο εσωτερικό χείλος και το εσωτερικό τείχος του, αλλά καμία ιδιαίτερα μεγάλη πρόσκρουση. Υπάρχει μικρή κεντρική κορυφή στον πυθμένα του, καθώς και αρκετοί μικροί κρατήρες στο νότιο μισό του. Ο υπόλοιπος πυθμένας δεν έχει αξιοσημείωτα χαρακτηριστικά.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Κρατήρες Σελήνης
Make America Psycho Again

Το ***Make America Psycho Again*** είναι το πρώτο ρεμίξ άλμπουμ των Fall Out Boy. Κυκλοφόρησε στις 30 Οκτωβρίου 2015 από την Island και την DCD2. Το άλμπουμ είναι ρεμίξ του άλμπουμ της μπάντας, που κυκλοφόρησε στις 16 Ιανουαρίου της ίδιας χρονιάς, "American Beauty/American Psycho". Σε κάθε κομμάτι συμμετέχει ένας διαφορετικός ράπερ. Ο τίτλος του άλμπουμ υπαινίσσεται το σλόγκαν της προεκλογικής καμπάνιας του Ντόναλντ Τραμπ, "Make America Great Again".

## Κομμάτια

## Θέσεις στα τσάρτς
* Ηνωμένο Βασίλειο - 88
* ΗΠΑ - 107
* *[[Billboard]]* Top Modern Rock/Alternative Albums - 12
* *[[Billboard]]* Top Rock Albums - 16

## Παραπομπές


Κατηγορία:Άλμπουμ του 2015
V (άλμπουμ των Wavves)

Το "**V**" είναι το πέμπτο στούντιο άλμπουμ των Wavves. Το άλμπουμ κυκλοφόρησε στις 2 Οκτωβρίου από τις Ghost Ramp και Warner Bros. Records. Το άλμπουμ ανακοινώθηκε στις 22 Ιουνίου του 2015, μαζί με τους σταθμούς της αμερικάνικης περιοδείας της μπάντας. Στις 16 Σεπτεμβρίου του 2015 κυκλοφόρησε το βίντεο κλιπ του κομματιού "Way Too Much" σε σκηνοθεσία του Jack Wagner, ο οποίος σκηνοθέτησε και το βίντεο του κομματιού "My Head Hurts". Στις 8 Δεκεμβρίου του 2015 ανακοινώθηκε η κοινή περιοδεία των Wavves με τους Best Coast.

## Κομμάτια

## Συντελεστές
* Nathan Williams - φωνή, κιθάρα
* Stephen 'Stevie' Pope - φωνητικά, μπάσο
* Alex Gates - φωνητικά, κιθάρα
* Brian Hill - ντραμς, φωνητικά
* Deantoni Parks - ντραμς
* Davey Chegwidden - κρουστά
* Woody Jackson - παραγωγός
* Dennis Herring - μίξινγκ, παραγωγός
* Cian Riordan - μίξινγκ
* Michael Harris - μηχανικός
* Misha Hercules - μηχανικός
* Justin Long - μηχανικός
* Jeremy Carberry - βοηθός μηχανικός
* Chris Cerullo - βοηθός μηχανικός
* Chris Claypool - βοηθός μηχανικός

## Θέσεις στα τσάρτς
* Αυστραλία - 85
* ΗΠΑ - 133
* *Billboard* Top Modern Rock/Alternative Albums - 17
* *Billboard* Top Rock Albums - 30

## Παραπομπές


Κατηγορία:Άλμπουμ του 2015